als_Latn dik_Latn sag_Latn
Nëntë persona janë arrestuar gjatë aksionit të policisë dhe OSHEE-së ditën e sotme me akuzën për vjedhje energjie.
Burimet zyrtare thanë se Policia e Shtetit në bashkëpunim me OSHEE, edhe gjatë ditës së sotme , kanë vijuar punën e përbashkët në të gjithë vendin për evidentimin dhe vënien para drejtësisë të autorëve të vjedhjes së energjisë elektrike , ndërprerjen e lidhjeve të paligjshme të energjisë elektrike .
Në të gjithë vendin kanë vepruar 102 grupe të përbashkëta Polici – OSHEE ndërsa si rezultat i kontrolleve të kryera në terren në abonentët biznes dhe familjarë, janë evidentuar 17 raste të vjedhjes së energjisë elektrike me 17 autorë.
Policia tha se nga këta janë arrestuar në flagrancë 9 persona të cilët akuzohen për vjedhje të energjisë elektrike.
“Janë shpallur në kërkim 5 persona , si dhe ndiqen në gjendje të lirë 3 persona të tjerë dhe janë kryer kontrolle të përbashkëta Polici – OSHEE në 1.667 raste si dhe janë ndërprerë 1.114 lidhje të paligjshme të energjisë dhe abonentve debitorë”, thuhet në deklaratë.
Gjatë ditës së sotme mësohet se janë kontrolluar 93 kabina elektrike dhe abonentët që furnizohen nga këto kabina.
Burimet zyrtare thanë se Policia e Shtetit dhe OSHEE janë të vendosur ta çojnë deri në fund punën e nisur , deri në shkëputjen e fundit të lidhjeve të paligjshme, duke përballur me forcën e ligjit të gjithë ata persona, të cilët abuzojnë me energjinë elektrike, duke e vjedhur atë, qofshin këta përfaqësues biznesesh, individë, apo punonjës të vetë OSHEE-së.
Vjedhja e energjisë, arrestohen 9 persona, pesë në kërkim
Nëntë persona janë arrestuar gjatë aksionit të policisë dhe OSHEE-së ditën e sotme me akuzën për vjedhje energjie.
als_Latn als_Latn als_Latn als_Latn als_Latn als_Latn als_Latn als_Latn als_Latn